PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2012/FH/3/1/033	Bratislava, 20. júla 2012	

Protimonopolný úrad Slovenskej republiky, odbor koncentrácií v správnom konaní č. 0011/OK/2012 začatom dňa 30.03.2012 na základe oznámenia koncentrácie podľa § 10 ods. 10 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov podnikateľmi pánom Rinatom Leonidovychom Akhmetovom, bytom [................................................] a Energees Investments Limited so sídlom Arch. Makariou III, 155 Proteas House 3026, Limassol, Cyprus prostredníctvom splnomocneného právneho zástupcu JUDr. Ľuboša Frolkoviča, advokáta so sídlom Laurinská 3, 811 01 Bratislava 

r o z h o d o l

na základe § 22 ods. 1 písm. d) v spojení s § 12 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že s ú h l a s í s koncentráciou, ktorá má vzniknúť podľa § 9 ods. 1 písm. b) v spojení s § 9 ods. 4 písm. b) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov a spočíva v nadobudnutí spoločnej kontroly podnikateľov pána Rinata Leonidovycha Akhmetova, bytom [..........................................]  a  Energees Investments Limited, so sídlom Arch. Makariou III, 155 Proteas House 3026, Limassol, Cyprus nad podnikmi podnikateľov  Brandfeld Finance Limited so sídlom 1 Poseidonos, Ledra Business Centre, Egkomi, P.C. 2406, Nicosia, Cyprus, Vernan Services Limited so sídlom 15 Agiou Pavlou, Ledra House, Agios Andreas, P.C.1005, Nicosia, Cyprus, Lasartico Holdings Limited so sídlom 5 Skra Street, Agios Andreas, 1100, Nicosia, Cyprus, Stransten Holdings Limited so sídlom 10 Doiranis, Gekomi, P.C. 2400, Nicosia, Cyprus, Royware Investments Limited so sídlom 33 Alasias, P.C. 3095, Limassol, Cyprus, Sitler Management Limited so sídlom Vasilissis Freiderikis, 20, El Grego House, Of.104 P.C.1066, Nicosia, Cyprus a Barlenco LTD so sídlom 4 Zinas Kanther Street, Limassol, Cyprus na základe Dohody (Letter of Intent) uzatvorenej dňa 23.05.2012  medzi spoločnosťou Metinvest B.V. so sídlom Alexanderstraat 23, 2514 JM`s Gravenhage, Holandsko ako budúcim kupujúcim a spoločnosťou Hindeli Foundation so sídlom 53rd E Street, Urbanización Obarrio, MMG Tower, 16th Floor, Panama, Panamská republika ako budúcim predávajúcim.

O d ô v o d n e n i e :

1.	Protimonopolnému úradu Slovenskej republiky, odboru koncentrácií (ďalej len „úrad“) bolo dňa 30.03.2012 podaním zaevidovaným pod č.  1269/OK/2012 podnikateľom Metinvest B.V. so sídlom Alexanderstraat 23, 2514 JM`s Gravenhage, Holandsko (ďalej len „Metinvest“) prostredníctvom splnomocnených právnych zástupcov JUDr. Ľuboša Frolkoviča, advokáta so sídlom Laurinská 3, 811 01 Bratislava a spoločnosti Zuzana Sláviková s.r.o., so sídlom Majerníkova 1A, 841 05 Bratislava doručené oznámenie koncentrácie (ďalej len „Oznámenie koncentrácie“) podľa § 10 ods. 10 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“), v ktorom oznámil koncentráciu, ktorá podľa Oznámenia koncentrácie spočívala v nadobudnutí priamej výlučnej kontroly podnikateľom Metinvest nad podnikom podnikateľa Brandfeld Finance Limited so sídlom 1 Poseidonos, Ledra Business Centre, Egkomi, P.C. 2406, Nicosia, Cyprus (ďalej len „Spoločnosť 1„), Vernan Services Limited so sídlom 15 Agiou Pavlou, Ledra House, Agios Andreas, P.C.1005, Nicosia, Cyprus (ďalej len „Spoločnosť 2„), Lasartico Holdings Limited so sídlom 5 Skra Street, Agios Andreas, 1100, Nicosia, Cyprus (ďalej len „Spoločnosť 3„), Stransten Holdings Limited so sídlom 10 Doiranis, Gekomi, P.C. 2400, Nicosia, Cyprus (ďalej len „Spoločnosť 4„), Royware Investments Limited so sídlom 33 Alasias, P.C. 3095, Limassol, Cyprus (ďalej len „Spoločnosť 5„), Sitler Management Limited so sídlom Vasilissis Freiderikis, 20, El Grego House, Of.104 P.C.1066, Nicosia, Cyprus (ďalej len „Spoločnosť 6„) a Barlenco LTD so sídlom 4 Zinas Kanther Street, Limassol, Cyprus (ďalej len „Spoločnosť 7„) a nepriamej výlučnej kontroly nad podnikom podnikateľa Joint Stock Company „Integrated Iron and Steel Works“ Zaporizhstal, so sídlom Zaporizhstal so sídlom Priemyselná 69008, Pivdenne shosse, 72, región Zaporizhya, Ukrajina, zapísanou do obchodného registra na Ukrajine (ďalej len „Zaporizhstal“) a to na základe Dohody (Letter of Intent) uzatvorenej dňa 23.05.2012  medzi spoločnosťou Metinvest B.V. so sídlom Alexanderstraat 23, 2514 JM`s Gravenhage, Holandsko ako budúcim kupujúcim a spoločnosťou Hindeli Foundation so sídlom 53rd E Street, Urbanización Obarrio, MMG Tower, 16th Floor, Panama, Panamská republika ako budúcim predávajúcim (ďalej len „Dohoda“). 

2.	Na základe tohto oznámenia sa dňa 30.03.2012 podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) začalo správne konanie vo veci predmetnej koncentrácie, ktorému bolo pridelené číslo 0011/OK/2012.

3.	Úradu bolo predložené doplnenie Oznámenia koncentrácie a súvisiace vyžiadané informácie, a to podaniami č. 1729/2012 zo dňa 22.05.2012, č. 2254/2012 zo dňa 06.07.2012, č. 2345/2012 zo dňa 13.07.2012 a č. (ďalej spoločne ako „doplnenie oznámenia koncentrácie“). Na základe doplnenia Oznámenia koncentrácie sú oznamovateľmi na strane nadobúdateľov kontroly namiesto podnikateľa Metinvest, podnikatelia pán Rinat Leonidovych Akhmetov, bytom [...........................................................] (ďalej len „pán Akhmetov“) a podnikateľ Energees Investments Limited so sídlom Arch. Makariou III, 155 Proteas House 3026, Limassol, Cyprus (ďalej len „Energees Investments Limited“) – obaja v konaní zastúpení právnym zástupcom JUDr. Ľubošom Frolkovičom, advokátom so sídlom Laurinská 3, 811 01 Bratislava (ďalej len „právny zástupca“).

4.	Z Oznámenia koncentrácie a doplnenia Oznámenia koncentrácie vyplýva, že na základe Dohody má dôjsť k nadobudnutiu nepriamej spoločnej kontroly podnikateľmi pánom Akhmetovom a Energees Investments Limited prostredníctvom podnikateľa Metinvest nad podnikmi podnikateľov Spoločnosť 1, Spoločnosť 2, Spoločnosť 3, Spoločnosť 4, Spoločnosť 5, Spoločnosť 6 a Spoločnosť 7 (ďalej ako „Spoločnosť 1-7“) a teda nad podnikom podnikateľa Joint Stock Company „Integrated Iron and Steel Works“ Zaporizhstal, so sídlom Zaporizhstal so sídlom Priemyselná 69008, Pivdenne shosse, 72, región Zaporizhya, Ukrajina, zapísanou do obchodného registra na Ukrajine (ďalej len „Zaporizhstal“).

Z oznámenia koncentrácie a doplnenia tohto oznámenia vyplýva, že po zrealizovaní transakcie budú podnikatelia Spoločnosť 1-7 a teda aj podnikateľ Zaporizhstal spoločne kontrolovaní podnikateľmi pánom Akhmetovom a Energees Investments Limited (poslední dvaja menovaní prostredníctvom podnikateľa Metinvest).  V prípade predmetnej transakcie ide o koncentráciu podľa § 9 ods. 1 písm. b) zákona, ktorá podlieha kontrole úradu podľa § 10 ods. 1 písm. b) bod 2 zákona.

5.	Po doplnení oznámenia koncentrácie podľa § 10 ods. 12 zákona a Vyhlášky Protimonopolného úradu Slovenskej republiky č. 204/2009 Z. z., ktorou sa ustanovujú podrobnosti o náležitostiach oznámenia koncentrácie (ďalej len „Vyhláška“) účastníkom koncentrácie začala plynúť v súlade so znením § 11 ods. 1 zákona dňa 20.07.2012 lehota 25 pracovných dní na vydanie rozhodnutia vo veci predmetnej koncentrácie.

6.	Účastníkmi konania sú podnikatelia  pán Akhmetov a Energees Investments Limited, ktorí budú nad podnikmi podnikateľov Spoločností 1-7 vykonávať spoločnú kontrolu.

7.	Účastníkmi koncentrácie sú podnikatelia  pán Akhmetov a Energees Investments Limited na strane nadobúdateľov kontroly a podnikatelia Spoločnosť 1-7 na strane nadobúdaného subjektu. 

8.	Ako vyplýva z Oznámenia koncentrácie pán Akhmetov je fyzickou osobou, ktorá vlastní majetkové podiely v spoločnostiach, ktorých zoznam je súčasťou spisového materiálu.

9.	Pán Akhmetov je hlavným kontrolujúcim akcionárom/nominálnym vlastníkom spoločnosti SCM (System Capital Management) Limited (ďalej len „SCM“), ktorá je holdingovou spoločnosťou konglomerátu so sídlom na Ukrajine so zameraním na 5 oblastí činnosti: banská činnosť, výroba kovov a uhlia, energetika, bankovníctvo a poisťovníctvo, nehnuteľnosti a telekomunikácie. Aktivity spoločnosti SCM v každom z týchto piatich odvetví sú konsolidované v niekoľkých subholdingoch-skupinách a to: Metinvest (banská činnosť, výroba kovov a koksu); DTEK (energetika); FUIB/Renaissance Capital bank/Aska (bankovníctvo a poisťovníctvo); Esta (nehnuteľnosti); a Ucomline (telekomunikácie). Okrem toho spoločnosť SCM riadi a kontroluje aktíva v iných odvetviach, vrátane strojárstva, hotelierstva, ťažby a spracovania ílu, médií, farmaceutického priemyslu, poľnohospodárstva a čerpacích staníc PHM. 

10.	Pán Akhmetov prostredníctvom podnikateľa SCM vykonáva s podnikateľom Energees Investments Limited spoločnú kontrolu nad spoločnosťou Metinvest. Spoločnosť Metinvest je holandskou holdingovou spoločnosťou vertikálne integrovanej skupiny zaoberajúcej sa banskou a hutníckou činnosťou. Spoločnosť Metinvest a jej dcérske spoločnosti pôsobia vo všetkých fázach výrobného a predajného reťazca ocele, od ťažby železnej rudy, ťažby koksovateľného uhlia, použitia látok pridávaných pri výrobe ocele a výroby koksu až po výrobu polotovarov a hotových oceliarskych výrobkov, miestnu distribúciu a medzinárodný obchod. Zoznam spoločností ovládaných podnikateľom Metinvest je súčasťou spisového materiálu. 

11.	Spoločnosť Energees Investments Limited je cyperskou neobchodnou holdingovou spoločnosťou ukrajinského konglomerátu podnikateľskej skupiny Smart.  Jej hlavným zameraním je banská činnosť a kovy. Okrem spoločnosti Metinvest sú hlavnými dcérskymi spoločnosťami spoločnosti Energees napríklad spoločnosti: Smart – Nerudprom LLC (predaj kriedy a súvisiaceho tovaru a služieb), Smart Maritime Group B.V. (finančný holding), Litavio Consulting LTD (letectvo), Refal Petroleum plc (ropa a plyn) a iné.

12.	V zmysle Oznámenia koncentrácie sa činnosť vyššie uvedených spoločností primárne obmedzuje na Ukrajinu a Rusko. 
Zoznam spoločností ovládaných podnikateľom Energees Investments Limited je súčasťou spisového materiálu.

13.	Pán Akhmetov a podnikateľ Energees Investments Limited pôsobia prostredníctvom podnikateľa Metinvest na území Slovenskej republiky na trhu predaja plochých oceliarskych výrobkov a tyčových oceliarskych výrobkov. Väčšinu predaja plochých výrobkov bola spoločnosťou Metinvest realizovaná formou predaja výrobkov valcovaných za tepla. 

14.	Subjektmi, nad ktorými podnikatelia pán Akhmetov a Energees Investments Limited získajú nepriamu kontrolu prostredníctvom prevodu akcií na podnikateľa Metinvest sú Spoločnosti 1-7, ktoré sú holdingovými spoločnosťami s ručením obmedzeným založenými podľa právneho poriadku Cyperskej republiky a sú bez vlastných prevádzok.

15.	Spoločnosť Zaporizhstal je akciová spoločnosť založená podľa ukrajinského právneho poriadku. Spoločnosť Zaporizhstal je holdingovou spoločnosťou a hlavnou prevádzkovou spoločnosťou ukrajinského oceliarskeho konglomerátu (ďalej len „skupina Zaporizhstal“). Skupina Zaporizhstal je čiastočne vertikálne integrovaná a vyrába širokú škálu hotových oceliarskych výrobkov. Zameriava sa najmä na výrobu plochých výrobkov, pričom kompletný sortiment jej výrobkov zahŕňa aglomeráty, liate železo, martin, ploché výrobky valcované za tepla, ploché výrobky valcované za studena, kovové platne, profily ohýbané za studena, žiaruvzdorné výrobky, kovový odpad a íl a kaolín. 

16.	Podľa Oznámenia koncentrácie všetky aktivity skupiny Zaporizhstal sú zväčša sústredené na Ukrajine a v SNŠ. Skupina Zaporizhstal v Slovenskej republike realizuje len v malom rozsahu predaj tabulí a zvitkov valcovaných za studena, zvitkov valcovaných za tepla, pričom v Slovenskej republike nemá žiadnu výrobu a ani predaj tabulí valcovaných za tepla (tzv. „quatro tabule“).

17.	Zoznam spoločností ovládaných podnikateľom Zaporizhstal je súčasťou spisového materiálu.
18.	Z predložených informácií vyplynulo, že účastníci koncentrácie pán Akhmetov a Energees Investments Limited pôsobia na území Slovenskej republiky prostredníctvom podnikateľa Metinvest v oblasti výroby a predaja hotových plochých oceliarskych výrobkov valcovaných za tepla a valcovaných za studena a trhu výroby a predaja hotových tyčových oceliarskych výrobkov a nadobúdaný subjekt prostredníctvom podnikateľa Zaporizhstal v oblasti  výroby a predaja hotových plochých oceliarskych výrobkov valcovaných za tepla a valcovaných za studena. 

19.	Z predložených informácií vyplynulo, že síce predmetnou transakciou dôjde k horizontálnemu prekrytiu  na tovarovom trhu výroby a predaja hotových plochých oceliarskych výrobkov valcovaných za tepla (konkrétne v segmente hotových zvitkov valcovaných za tepla) a na trhu výroby a predaja hotových oceliarskych výrobkov valcovaných za studena avšak v zmysle § 5 ods. 1 Vyhlášky, žiaden z týchto  trhov nebude predmetnou transakciou ovplyvnený, koncentrácia nepovedie k spoločnému trhovému podielu viac ako  15 % na rovnakom trhu, na ktorom pôsobia účastníci koncentrácie. 

Záver

20.	Po vyhodnotení všetkých získaných podkladov a informácií úrad dospel k záveru, že posudzovaná koncentrácia značne nenaruší účinnú súťaž na relevantnom trhu, najmä v dôsledku vytvorenia alebo posilnenia dominantného postavenia.

21.	Z predložených informácií a podkladov v Oznámení koncentrácie a jeho doplnení úrad zistil, že nie je dôvod na vydanie rozhodnutia s odôvodnením v plnom rozsahu . 

22.	Na základe vyššie uvedených skutočností úrad rozhodol tak, ako je uvedené vo výroku tohto rozhodnutia.

Poučenie:

Podľa § 34 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

Mgr. Daniela Lukáčová		
     riaditeľka odboru koncentrácií		

Rozhodnutie sa doručuje:

JUDr. Ľuboš Frolkovič
advokát 
Laurinská 3
811 01 Bratislava